Nariadenie Rady (EHS) č. 2143/87
z 13. júla 1987
o záveroch dohody medzi Európskym hospodárskym spoločenstvom a Mozambickou ľudovou republikou o vzťahoch v oblasti rybolovu
RADA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva, najmä na jej článok 43,
so zreteľom na návrh Komisie [1],
so zreteľom na stanovisko Európskeho parlamentu [2],
keďže sa spoločenstvo a Mozambická ľudová republika dohodli a prijali dohodu o vzťahoch v rybolove, ktorá zabezpečuje možnosti rybolovu pre rybárov spoločenstva vo vodách patriacich do zvrchovanosti a súdnej právomoci Mozambiku;
keďže je v záujme spoločenstva schváliť túto dohodu,
PRIJALA TOTO NARIADENIE:
Článok 1
Dohoda medzi Európskym hospodárskym spoločenstvom a vládou Mozambickej ľudovej republiky o vzťahoch v oblasti rybolovu sa týmto schvaľuje v mene spoločenstva.
Text dohody je pripojený k tomuto nariadeniu.
Článok 2
Predseda Rady sa týmto oprávňuje určiť osoby splnomocnené na podpísanie dohody tak, aby zaväzovala spoločenstvo [3].
Článok 3
Toto nariadenie nadobúda účinnosť tretí deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Luxemburgu 13. júla 1987